“Aprūpes pakalpojuma sniegšanai paredzētu vienstāva dzīvojamo māju tipveida būvprojekta piesaistes projekta izstrāde, autoruzraudzība un būvniecība
Jūrmalas gatvē b/n un Mežezera ielā 5, Rīgā” CAIP 2024/137



1. Iepirkuma II Daļai ir pieejama informācija, kas nav pieejama I Iepirkuma daļai, kā piemēram – 
0. Apgrūtinājumu plāns
0. Zemes robežu plāns
0. Pārskats par ģeotehnisko izpēti apbūves gabalam
Lūgums ar šādu pašu informāciju nodrošināt arī iepirkuma I daļai.

Atbilde:
Iepirkuma I daļas zemesgabals Jūrmalas gatvē b/n (kad.nr. 0100 082 0087) ir Rīgas valstspilsētas pašvaldībai piekrītošs zemesgabals, kurš vēl nav reģistrēts zemesgrāmatā. Attiecīgi zemes robežu plāns un apgrūtinājumu plāns šim zemesgabalam nav pieejams. Attiecībā uz ģeotehniskās izpētes pārskatu norādām, ka tehniskas kļūdas dēļ pielikumā Nr.A.1.2. ir pievienots pārskats iepirkuma II daļas zemesgabalam (Mežezera ielā 5). Lūdzam šo atbilžu pielikumā skatīt pareizo pielikumu Nr.A.1.2.

1. Pēc nolikuma punkta 4.3.3. pasūtītājs prasa iesniegt izmantojamo pamatmateriālu pārskatu par galvenajiem Darbos izmantojamajiem materiāliem. Vēlamies lūgt pasūtītāju dzēst šo prasību, jo iepirkums ir veidots, kā projektēt un būvēt. Attiecīgi nav vēl konkrēta projekta, konkrētu specifikāciju un konkrētu izvēlētu materiālu. Varam pasūtītajām šādu pielikumu iesniegt kopā ar būvprojektu, kad būs skaidrs kādi materiāli tiek izmantoti.

Atbilde:
Pretendentam jau piedāvājuma sagatavošanas laikā ir jāspēj definēt galvenos izmantojamos materiālus, lai pasūtītājs varētu pārliecināties par plānoto materiālu atbilstību publicētā tipveida projekta risinājumiem un pretendenta piedāvāto izmaksu pamatotību.

1. Pasūtītājs ir norādījis kopējo līguma izpildes laiku 17 mēneši. Lūgums pasūtītāju vismaz sadalīt šo termiņu divos starptermiņos – projektēšana un būvniecība. Tādējādi pasargājot pasūtītāju no riskiem kas saistīti ar līguma nepildīšanu, bet Jums nebūs iespējas vērst nekādas sankcijas, jo līguma kavējums būs uzskatāms tikai pēc 17 mēnešiem.
 
Atbilde:
Līguma 1.3. punktā pasūtītājs ir noteicis starptermiņu projektēšanas darbu pabeigšanai, savukārt līguma 14.3. punktā ir paredzētas sankcijas gan par gala termiņa, gan starptermiņa kavējumu.


1. Pasūtītājs nav noteicis projektēšanas izmaksu griestus. Informējam, ka dēļ apstākļa ka nav pieejams avanss un nav noteikts maksimālais projektēšanas izmaksu apjoms, pretendents var savu plānoto avansu iekļaut projektēšanas izmaksās, kuras pasūtītājam nebūs pamatojuma neapmaksāt, papildus pasūtītājs nesaņems nekādas garantijas. Tādējādi, pasargājot pasūtītāju no riskiem, ierosinām definēt maksimālās projektēšanas izmaksas, piemēram 10% apjomā no kopējās līguma summas.

Atbilde:
Pasūtītāja ieskatā šādu izmaiņu veikšana nav lietderīga.
